Dodatni podaci vezani uz radno mjesto za koje se raspisuje natječaj:

**UČITELJ EDUKACIJSKI REHABILITATOR**

Broj izvršitelja: 1 izvršitelj

Mjesto rada: Centar za odgoj i obrazovanje Krapinske Toplice, Ljudevita Gaja 2, 49217 Krapinske Toplice. Poslovi se u pravilu obavljaju u sjedištu Centra, a po potrebi i izvan sjedišta Centra

Tjedno radno vrijeme: 40 sati tjedno, smjenski rad (ujutro / popodne)

Trajanje ugovora o radu: ugovor se sklapa na neodređeno puno radno vrijeme uz probni rad od 6 mjeseci

Testiranje kandidata: sukladno Pravilniku o načinu i postupku kojim se svim kandidatima za zapošljavanje osigurava jednaka dostupnost javnim službama pod jednakim uvjetima te vrednovanje kandidata prijavljenih na natječaju Centra za odgoj i obrazovanje Krapinske Toplice (u daljnjem tekstu: Pravilnik), u Centru za odgoj i obrazovanje Krapinske Toplice provodi se testiranje kandidata prijavljenih na natječaj.

Komisija koju imenuje ravnatelj Centra obavlja sljedeće poslove:

* provodi vrednovanje kandidata koje je uputio ured državne uprave
* utvrđuje koje su prijave na natječaj pravodobne i potpune
* utvrđuje listu kandidata prijavljenih na  natječaj koji ispunjavaju formalne uvjete iz natječaja, a čije su prijave pravodobne i potpune i kandidate s te liste upućuje na testiranje
* provodi testiranje i razgovor  s kandidatima radi utvrđivanja njihovog znanja i sposobnosti,
* utvrđuje rang-listu kandidata, s obzirom na rezultate provedenog testiranja i razgovora,
* ravnatelju podnosi izvješće o provedenom postupku, uz koje prilaže rang-listu kandidata

Sadržaj obveznog testiranja

Obvezno testiranje obuhvaća opći dio, posebni dio i razgovor (intervju).

Opći dio obveznog testiranja obuhvaća znanja iz osnovnog zakonskog propisa koji regulira osnovnoškolsko i srednjoškolsko obrazovanje.

Posebni dio obveznog  testiranja obuhvaća znanja iz poznavanja propisa koji se odnose na školovanje učenika s teškoćama i na postupak ocjenjivanja učenika.

Opći i posebni dio obveznog testiranja provodi se pisanim testom.

Pristupanje testiranju

Testiranju mogu pristupiti kandidati s liste kandidata.

Kandidat koji nije pristupio testiranju više se ne smatra kandidatom u postupku.

U prvu fazu testiranja (opći i posebni dio) upućuju se svi kandidati.

U drugu fazu testiranja (razgovor) upućuju se kandidati koji su ostvarili najbolje rezultate u prvoj fazi testiranja, i to 15 kandidata za svako radno mjesto, a ako se za radno mjesto traži veći broj izvršitelja, taj se broj povećava za broj traženih izvršitelja. Ako je u prvoj fazi testiranja zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvoj fazi testiranja.

Svi kandidati koji dijele 15. mjesto u prvoj fazi testiranja pozvat će se u drugu fazu testiranja.

Način testiranja

Opći i posebni dio obveznog testiranja testiranje provodi se pisanim testom.

Kandidatu koji je osoba s invaliditetom Škola je  obvezna  u postupku testiranja osigurati odgovarajuću razumnu prilagodbu ako je kandidat u prijavi na natječaj naveo potrebu za odgovarajućom prilagodbom.

Sadržaj i rezultati testiranja

Sadržaj testiranja propisan je odredbama članka 4. Pravilnika.

Svaki dio testiranja vrednuje se bodovima od 0 do 10.

Bodovi se mogu utvrditi decimalnim brojem, najviše na dvije decimale.

Smatra se da je kandidat zadovoljio na testiranju, ako je za svaki dio testiranja dobio najmanje 5 bodova.

Kandidat koji ne zadovolji na provedenom testiranju, odnosno dijelu testiranja, ne može sudjelovati u daljnjem postupku.

Razgovor (intervju)

Na razgovor se pozivaju kandidati koji su zadovoljili na testiranju sukladno članku 7. Pravilnika.

Razgovor s kandidatom obavlja Komisija i ravnatelj Centra.

Razgovorom se utvrđuju sposobnosti, vještine, interesi, profesionalni ciljevi i motivacija kandidata za rad u Centru.

Rezultati razgovora vrednuju se bodovima od 0 do 10.

U vrednovanju razgovora ravnopravno s članovima Komisije sudjeluje ravnatelj Centra.

Smatra se da je kandidat zadovoljio na razgovoru ako je dobio najmanje 5 bodova.

Rang-lista

Nakon provedenog razgovora Komisija utvrđuje rang-listu kandidata prema ukupnom broju bodova ostvarenih na testiranju i razgovoru.

Izvješće o provedenom postupku

Komisija dostavlja ravnatelju izvješće o provedenom postupku, koje potpisuju svi članovi Komisije.

Uz izvješće se prilaže rang-lista kandidata iz članka 11. Pravilnika.

Odlučivanje o kandidatu za kojeg se traži suglasnost Školskog odbora

Odluku o kandidatu za kojeg se traži prethodna suglasnost Školskog odbora donosi ravnatelj Centra na temelju rang - liste kandidata iz članka 11. Pravilnika.

Ravnatelj može odabrati kandidata koji nije prvi na rang listi iz članka 11. ovog Pravilnika uz pisano obrazloženje o razlozima zašto nije odabran najbolje rangirani kandidat.

Način izvješćivanja kandidata prijavljenih na natječaj

Svi kandidati prijavljeni na natječaj izvješćuju se o rezultatima natječaja putem obavijesti na mrežnim stranicama Centra  u zakonom propisanom roku.

Postupak vrednovanja kandidata koje je uputio ured državne uprave

Na postupak vrednovanja kandidata koje je uputio ured državne uprave primjenjuju se odredbe  Pravilnika.

U postupku vrednovanja kandidata koje je uputio ured državne uprave Komisija za provođenje natječaja objavljuje pravne izvore za pripremu kandidata za testiranje na mrežnim stranicama školske ustanove najmanje osam dana prije termina predviđenog za testiranje.

**Pravni i drugi izvori za pripremu kandidata za testiranje Provjera znanja, sposobnosti i vještina bitnih za obavljanje poslova radnog mjesta na koje se prima**

Pitanja kojima se testiraju posebna znanja, sposobnosti i vještine bitne za obavljanje poslova radnog mjesta temelje se na sljedećim izvorima:

* Zakon o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10,105/10, 90/11, 16/12, 86/12, 126/12, 94/13, 152/14. 7/17, 68/18, 98/19 i 64/20 ),
* Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (Narodne novine broj  24/15),
* Pravilnik o načinima, postupcima i elementima vrednovanja učenika u osnovnoj i srednjoj školi (Narodne novine  112/10, 82/19, 43/20, 100/21)

U Krapinskim Toplicama 22.03.2022.

Ravnatelj COOKT-a: Antun Zupanc, mag.rehab.educ.